Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 115

8. évfolyam Témakör Tartalom Vizuális nyelv A fény kiemelt szerepének megfigyelése a műalkotásokban. A ritmus, a szimmetria, az aszimmetria a műalkotásokban. Ítéletalkotások, következtetések. Ritmuskompozíciók készítése. Kifejezés, képzőművészet Zenei élmény vizuális kifejezése. Egy adott hangulat, lelkiállapot kifejezése. Hangulatok, érzelmek kifejezése különböző témák feldolgozása során. Adott téma képi feldolgozása során különböző kompozíciós megoldások kipróbálása. Festés zenéhez. Művészeti kiállítások, múzeumok megtekintése során szerzett élmények szóbeli és képi feldolgozása. Vizuális kommunikáció Bonyolultabb tárgyak látványszerű ábrázolása. Ceruzarajzok, festmények készítése. Emberábrázolás — ülő, álló ember rajzolása modell után. Önarckép. Vizuális közlések — tervezés, kivitelezés (meghívó, plakát). Munkafolyamatok szemléltetése — folyamatábra. Nézetábrázolások mértani formákról. Tárgy- és környezetkultúra A funkció-forma összefüggései az építészetben, különféle épülettípusokban. Településtípusok elemzése képen, modelleken. A tárgyi környezet és életmód összefüggéseinek elemzése. Használati és dísztárgyak megtekintése, elemzése. Követelmény — Ismerje fel a műalkotásokon a kompozíció legfontosabb eszközeit. — Használja tudatosan képalakításain a vizuális kifejezőelemeket. — Legyen képes művészeti élmény vizuális kifejezésére a tanult kompozíciós eszközök felhasználásával. — Legyen nyitott az esztétikai közlést és befogadást illetően. — Tudjon bonyolultabb természeti formát és emberformát látványszerűen ábrázolni. — Legyen képes egyszerű plakátok megtervezésére és kivitelezésére. — Tudjon értékítéleteket hozni természeti és mesterséges környezetének esztétikájára vonatkozóan. — Legyen jártas a környezet alakításában, a tárgykészítésben használatos egyszerű eszközök, szerszámok használatában. — Legyen ismerete a tárgyi környezet és az életmód összefüggéseiről. 2000/135/II. szám ÉLETVITEL ÉS GYAKORLATI ISMERETEK 1—8. évfolyam Óraszámok Évfolyamok 1. 2. 3. 4. 5. 6. 7. Heti óraszám Éves óraszám Témakörök Témakör Évfolyamok 1. 2. 3. 4. 5. 6. 7. Életvitel x x x x Tervezés, építés x x x x Anyagok és átalakításuk x x x x x x x x Közlekedési ismeretek x x x x x x x x Háztartástan és életvitel x x x x Tervezés, szerelés, modellezés x x x x Termelés és gazdálkodás x x x x 1—4. évfolyam Célok — Ismeretek, tevékenységek, készségek, képességek kialakítása, amelyek segítik a tanulókat a gyakorlati problémák megoldásában. — Fokozatosan feltárni és bemutatni a tanulóknak a természetben, a társadalomban élő ember és az általa létrehozott technikai környezet egyszerű, felfogható kapcsolatát. — Az alapozás időszakában a tantárgy kiemelt célja a kézügyesség, a koncentrálás, a tájékozódóképesség fejlesztése. Képessé tenni a tanulót munkalépések elvégzésére, az önellátás egyszerűbb technikáinak gyakorlására, elsajátítására. Feladatok — Biztosítson gazdag tapasztalatszerzést az egyszerű érzékszervi benyomásoktól a bonyolultabb gondolati műveletekig a tanulót körülvevő természeti, társadalmi és technikai környezetben. Neveljen olyan életmódra, amely lehetővé teszi a környezettel való helyes együttélést. — Mutasson be példákon, élményanyagon, személyes tapasztalatokon alapuló egészségmegóvást. — Alakítson ki helyes munkaszakaszokat. 2000/135/II. szám — Tegye képessé a tanulókat a műveleti algoritmusok alkalmazására, egyszerű tervezési tevékenységek lehetőségének felismerésére, megoldására. — Ismertesse meg a tanulókkal — tapasztalatokon, élményanyagon, példákon keresztül — az alapvető közlekedési szabályokat, a környezetben való biztonságos tájékozódást. — Alapozza a tanulók önértékelő, elemző képességét, alkotókedvét, a modellezés iránti érdeklődését. Fejlesztendő készségek, képességek, attitűdök A megfigyelő, az elemző képesség, az egyszerű összefüggések felismerésének képessége. Tájékozódási képesség fejlesztése síkban, térben. A képolvasási, a rajzolási képesség fejlesztése egyszerű tervezési, kivitelezési műveletekben. A tárgykészítés, az önkifejezés képessége különféle művelet-végrehajtási helyzetben. A figyelem, az emlékezet fejlesztése. Az örömérzés fejlesztése, érzelmek harmonizálása. Eszközhasználati készség fejlesztése különféle manuális, rajzolási tevékenységben. Arány- és formaérzékelés, formalátás képességei, térábrázoló képesség. Kommunikációs képesség. Alakítási készség, a koordinált mozgás készségei. Az önellátás képességeinek fejlesztése különféle önellátó technikák alkalmazásával. A helyes magatartás alakítása az egészségmegőrzés, a balesetmentes közlekedés elsajátítása érdekében. A testápolás, a higiénés szokások szükségességének belátása, együttműködési képesség alakítása. A ház körüli teendőkben való részvétel készségei. Az elemi szolgáltatások igénybevételének készségei. Pozitív viszonyulás a környezet értékeihez.

Source: https://magyarkozlony.hu/hivatalos-lapok/bde34869e8846458c676785435073ddde325b398/dokumentumok/dad5ac1e7be58d28df67d99a0bf4f97b6b24a379/letoltes